SL Uradni list Evropske unije C 278/7

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2012/C 278/06

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„ARROZ DEL DELTA DEL EBRO“/„ARRÒS DEL DELTA DE L’EBRE“

ES št.: ES-PDO-0105-0336-04.10.2011

ZGO ( ) ZOP ( X )

1. Postavka v specifikaciji proizvoda, na katero se sprememba nanaša:

—  ime proizvoda — ☒ opis proizvoda —  geografsko območje —  dokazilo o poreklu — ☒ metoda pridobivanja —  povezanost — ☒ označevanje —  nacionalne zahteve —  drugo (navedite)

2. Vrsta spremembe:

— ☒ sprememba enotnega dokumenta ali povzetka —  sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

3.1 Opis proizvoda:

3.1.1 Sorti

Sprememba zadeva uvedbo nove sorte, in sicer sorte Gleva, ki nadomešča sorto Sénia.

Sorta Sénia se ne uporablja več, ker se semena za to sorto ne proizvajajo za trgovske namene, pri čemer jo je Ministrstvo za okolje, podeželje in pomorstvo nadomestilo s sorto Gleva kot kontrolno sorto.

Sorta Gleva je lokalna sorta ter je bolje prilagojena podnebnim in talnim razmeram na zadevnem območju kot sorta Sénia.

Sorta Gleva ima krajše steblo, zato je bolj odporna proti upogibanju.

Ima krajši cikel, kar pomeni, da gre za bolj trajnostno sorto v smislu varčevanja z vodo.

Je bolj odporna proti boleznim, ki jih povzročajo škodljivi organizmi, kar pomeni, da se zanjo porabi manj fungicidov, zato je okoljsko bolj trajnostna.

Zelo primerna je za izvajanje programa kmetijsko-okoljskih ukrepov. Ker je bolj odporna proti napadom škodljivca vrste Chilo Suppresalis, jo je treba manjkrat škropiti.

Sorta Gleva, ki se uvaja, ohranja ravnotežje med agronomskim modelom ter spoštovanjem in ohranjanjem naravnega parka v delti reke Ebro.

Sorto Gleva je mogoče opisati kot sorodno rižu sorte Bahía, saj imata ti dve sorti podobne značilnosti glede zrn, ki se predelujejo (srednjezrnati in biserni riž), in načina kuhanja ter imata nekatere podobne organoleptične značilnosti.

3.1.2 Razvrščanje zrn, ki se predelujejo

Razvrščanje nekuhanih, nepredelanih zrn je bilo spremenjeno, da bi se zagotovila skladnost z veljavnimi pravili skupne ureditve trga.

3.2 Metoda pridobivanja:

3.2.1 Pogoji za gojenje

Nekatere metode in/ali opravila pri gojenju so spremenjena. Glede na razvoj metod dela so bile uvedene novosti, ki omogočajo, da se pri gojenju porabi manj vode. To pomembno prispeva k zmanjšanju porabe vode in je bolj prijazno do okolja.

3.2.2 Preverjanje označenega proizvoda

Oddelek E(b) specifikacije je bil razširjen zaradi preverjanja označenega proizvoda v skladu z obrazložitvijo iz oddelka 3.3. (Označevanje).

3.3 Označevanje:

Zahteva po pošiljanju oštevilčenih sekundarnih etiket z logotipoma ZOP in EU s strani regulativnega organa je bila črtana iz točke (h) oddelka o označevanju v specifikaciji, saj so zdaj na voljo drugi sistemi inšpekcijskih pregledov za preverjanje proizvoda na podlagi sledljivosti proizvoda. Izvajalci pakiranja obveščajo regulativni organ o številčenju embalaže in količinah (v kilogramih), pakiranih z logotipoma EU in ZOP.

ENOTNI DOKUMENT

UREDBA SVETA (ES) št. 510/2006

„ARROZ DEL DELTA DEL EBRO“/„ARRÒS DEL DELTA DE L’EBRE“

ES št.: ES-PDO-0105-0336-04.10.2011

ZGO ( ) ZOP ( X )

1. Ime:

„Arroz del Delta del Ebro“/„Arròs del Delta de l'Ebre“

2. Država članica ali tretja država:

Španija

3. Opis kmetijskega proizvoda ali živila:

3.1 Vrsta proizvoda:

Razred 1.6. Sadje, zelenjava in žita, sveži ali predelani – riž

3.2 Opis proizvoda, za katerega se uporablja ime iz 1. točke:

Beli riž sort Bahía, Tebre, Gleva, Fonsa, Bomba in Montsianell vrste Oryza sativa L., ki ustreza trgovski kategoriji „extra“.

Posebne značilnosti zrn glavne sorte riža (Bahía):

Značilnosti nekuhanih predelanih zrn dolžina: 5,53 mm širina: 2,99 mm debelina: 2,14 mm amiloza (% suhe snovi): 19,41 % Značilnosti glede brušenja skupni pridelek: 69,90 % in obnašanje riža med predelavo % zdrobljenih zrn: 11,63 % Značilnosti zrn glede kuhanja čas kuhanja: 16 minut vpijanje vode (2): 1,93 povečanje dolžine: 8,45 % Organoleptične značilnosti zrn po kuhanju (po Batcherjevi lestvici in na podlagi okušanja (3)) lepljivost zrn: 7,83 sprejemljivost: 5,75 videz: 5,5

Sorte Bahía, Tebre, Fonsa, Montsianell in Gleva imajo zelo podobne značilnosti in čeprav se med seboj nekoliko razlikujejo v fazi rasti, pri končnih proizvodih ni večjih razlik.

Sorta Bomba se razlikuje od drugih sort po načinu pridelave in pridobljenih zrnih. Vendar je vključena v specifikacijo na podlagi svoje kakovosti in tradicije na območju delte reke Ebro.

V skladu z meritvami neoluščenega riža so sorte razvrščene na naslednji način:

Sorta Dolžina Razmerje med dolžino in širino Bahía 8,2 mm; srednja 2,20; polkrožna oblika Tebre 8,1 mm; srednja 2,00; okrogla oblika Fonsa 7,9 mm; srednja 2,00; okrogla oblika Bomba 7,4 mm; kratka 1,85; okrogla oblika Montsianell 8,3 mm; srednja 2,16; polkrožna oblika Gleva 7,9 mm; srednja 2,04; polkrožna oblika

Te sorte imajo v sredini zrna, …zrna visoko koncentracijo škroba, znano kot „škrobni biser“, ki omogoča, da se riž med kuhanjem navzame okusov drugih sestavin jedi in obarva.

Predelana zrna (beli riž) so razvrščena na naslednji način:

Sorta Razvrstitev Vrsta Bahía srednjezrnati riž biserni riž Tebre srednjezrnati riž biserni riž Fonsa srednjezrnati riž polbiserni riž Bomba srednjezrnati riž biserni riž Montsianell srednjezrnati riž biserni riž Gleva srednjezrnati riž biserni riž

Vse navedene sorte izstopajo po enotnih značilnostih glede kuhanja in homogenih zrnih ter so izvrstne za regionalno kuhinjo, ki temelji na jedeh z rižem, saj se v nasprotju z drugimi vrstami riža, kot je dolgozrnati riž, njihova zrna dobro navzamejo okusa.

Vse sorte z zaščiteno označbo porekla „Arroz del Delta del Ebro“ imajo ob odpremi značilnosti kategorije „extra“, pri čemer morajo biti zrna zdrava, brez gliv, plesni, insektov, parazitov, nenavadnih vonjev ali okusov.

Vsebnost vlage ne sme biti višja od 15 %, hkrati pa na zrnih ne sme biti nobene plasti osemenja.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Celotni postopek od pridobivanja do brušenja in čiščenja riža se izvaja na geografskem območju iz oddelka 4.

3.6 Posebna pravila za rezanje, ribanje, pakiranje itn.:

Riž je pakiran v škatlah ali vrečkah teže 0,25 kg, 0,5 kg, 1 kg, 2 kg ali 5 kg, ki so dodatno zapakirane, da se preprečijo poškodbe. Embalaža mora biti vedno iz materialov, ki so namenjeni za stik z živili in so skladni z zakonodajo.

3.7 Posebna pravila za označevanje:

Na etiketah morajo biti odtisnjeni ime „Arroz del Delta del Ebro“ ali „Arròs del Delta de l’Ebre“, logotipa ZOP in EU ter vse druge informacije, ki jih določa veljavna zakonodaja.

Spodaj je barvni logotip ZOP:

4. Kratka opredelitev geografskega območja:

Območje za pridelavo in predelavo sort z zaščiteno označbo porekla „Arroz del Delta del Ebro“ zajema območje delte reke Ebro, ki je del pokrajin Baix Ebre in El Montsià v provinci Tarragona.

Pridelovalno območje sestavljajo polja v občinah Deltebre in Sant Jaume d'Enveja, na območju delte reke Ebro pa v občinah L'Aldea, Amposta, L'Ampolla, Camarles in Sant Carles de la Ràpita.

Postopek brušenja in čiščenja riža se v celoti izvaja v občinah na pridelovalnem območju.

5. Povezanost z geografskim območjem:

5.1 Posebnosti geografskega območja:

Zgodovinska povezanost

Riž je tradicionalna poljščina v delti reke Ebro ter je tesno povezan z njenim fizičnim in geološkim oblikovanjem ter razvojem.

Številni zapisi potrjujejo povezanost med tradicionalno pridelavo riža in območjem delte reke Ebro. Med njimi je najpomembnejše delo „Geografía de Catalunya“ (Geografija Katalonije) Lluísa Soléa i Sabarisa (1958), ki piše o tem, da „prvi dokazi o poskusih gojenja riža v delti reke Ebro izvirajo iz 15. stoletja, vendar pa je njegova pridelava dosegla vrhunec v 19. stoletju“. V tem delu je navedeno tudi, da „[…] je v delti, ki se je uporabljala za sezonsko pašo živine, prekop Derecha, zgrajen v Xerti v drugi polovici 19. stoletja, omogočil poplavljanje s sladko vodo in začetek gojenja riža, katerega obseg se je stalno povečeval, kar je omogočilo razsoljevanje slane pokrajine in obenem zagotavljalo dober pridelek […]“.

Ta kultura se od takrat goji neprekinjeno in je glavna kultura na zadevnem območju.

Naravna povezanost

Na razvoj pridelave riža v delti reke Ebro vplivajo značilnosti podnebja in tal ter slanost tal in visoka podtalnica.

Ilovnata tla v delti reke Ebro so zelo rodovitna in zelo primerna za gojenje riža, katerega razvoj je tesno povezan z namakanjem in zamuljevanjem (mešanjem vode in zemlje za ustrezno pripravo saditvene grede pred setvijo).

Donos pridelkov je največji na svetu, na kar vpliva lokacija pridelave na 40° severne zemljepisne širine in izotermi 19 °C.

Naslednji ključni dejavnik je slanost območja, ki je posledica morske vode, ki se izliva v delto, in sredozemskega morskega podnebja. Zime so mile, količine padavin so majhne, pihajo pa suhi severni in severozahodni vetrovi (mistral in vzhodni veter), medtem ko so poletja izredno vroča, z dolgimi sušami, pihajo pa vlažni južni in jugovzhodni vetrovi (Migjorn in Garbí). Rahel veter ne piha le nekaj dni v letu.

Hidrografski sistem območja je omejen na zadnji del reke Ebro, ki je dolg približno 30 km, in dva kanala (desnega in levega), ki izvirata pri jezu Xerta-Tivenys in tečeta približno vzporedno z reko. Iz delte se širi obsežna mreža kanalov in namakalnih jarkov. Zaradi dejstva, da vsa voda za namakanje izvira iz reke Ebro, ima pridelava na zadevnem območju enotne značilnosti, ki se razlikujejo od značilnosti gojenja riža na drugih območjih.

5.2 Posebnosti proizvoda:

Vse sorte so prepoznavne po svojih enotnih značilnostih glede kuhanja, homogenih zrnih in visoki zmožnosti vpijanja vode, ki je posledica visoke vsebnosti škroba v sredini zrna, znani kot „škrobni biser“.

Riž je cenjen zaradi svojih značilnosti glede kuhanja, saj se zrna ne lepijo (lepljivost zrn je 7,3) in vpijejo veliko vode (1,93 gramov vode na gram riža), kar omogoča, da se riž močno navzame okusov jedi, za katere se uporablja.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO):

Značilnosti proizvoda so enotne glede kakovosti, saj imajo vse sorte z izjemo sorte Bomba podobne značilnosti, kar zadeva končni proizvod. Različne sorte niso edini razlog za raznolikost končnih proizvodov, saj imajo močan vpliv tudi geografsko območje, okolje, podnebje, voda in postopki zorenja, pri čemer je raznolikost teh dejavnikov na celotnem zadevnem pridelovalnem območju izredno majhna.

Na značilnosti riža vplivajo značilnosti naravnega okolja zadevnega območja. Podnebje, tla, slanost in visoka podtalnica zagotavljajo, da je riž edina poljščina, ki se goji na opredeljenem območju. Riževa polja v delti so zelo primerna za gojenje riža, zanje pa je značilen tudi velik pridelek.

Dokazano je, da je riž s tega območja priljubljen med potrošniki zaradi svoje biserno bele barve, okusa in strukture, kar je rezultat značilnosti uporabljenih sort in pridelovalnega območja. Riž je cenjen tudi zaradi svojih značilnosti glede kuhanja, saj se zrna ne lepijo in vpijejo veliko vode, kar omogoča, da se riž močno navzame okusov jedi, za katere se uporablja.

Sklic na objavo specifikacije:

(člen 5(7) Uredbe (ES) št. 510/2006)

Celotno besedilo specifikacije proizvoda je na voljo na spletni strani:

http://www.gencat.cat/daam/pliego-arroz-delta-ebro

(1) UL L 93, 31.3.2006, str. 12.

(2) (g vode/g riža).

(3) lestvica: 9 = zelo dobro; 7 = dobro; 5 = običajno; 3 = nezadovoljivo.